****

|  |
| --- |
| **აგრარული ფაკულტეტი** |

|  |  |
| --- | --- |
| **„დამტკიცებულია შესწორებებით “**  **რექტორი: პროფესორიგიორგი ღავთაძე**  **აკადემიური საბჭოს სხდომის ოქმი № 1. 15.09.2017** | **„დამტკიცებულია შესწორებებით “**  **დეკანი : პროფესორი ქეთევან კინწურაშვილი**  **ფაკულტეტის საბჭოს სხდომის ოქმი №2. 08. 09. 2017** |

**სამაგისტრო პროგრამა**

**ლანდშაფტური არქიტექტურა**

**Landscape Architecture**

**ხელმძღვანელები: ასოცირებული პროფესორი რამაზ კილაძე**

**ასოცირებული პროფესორი ეთერ ბენიძე**

**ქუთაისი, 2017 წ.**

**კურიკულუმი**

|  |  |  |  |
| --- | --- | --- | --- |
| **პროგრამის დასახელება** | | **სამაგისტრო პროგრამა „ლანდშაფტურიარქიტექტურა“ -**  **Landscape Architecture** | |
| **მისანიჭებელიაკადემიურიხარისხი/**  **კვალიფიკაცია** | | **ლანდშაფტური არქიტექტურის მაგისტრი- Master of Landscape**  **Architecture** | |
| **ფაკულტეტის დასახელება** | | **აგრარული** | |
| **პროგრამის ხელმძღვანელი/ხელმძღვანელები/**  **კოორდინატორი** | | **ასოცირებული პროფესორი რამაზ კილაძე**  🕿 - სამსახურის: (0431)277766; მობილური: 599170659; 577247004.  **E-mail**: ელექტრონული ფოსტა: [ramaz.kiladze@mail.ru](mailto:ramaz.kiladze@mail.ru)  **ასოცირებული პროფესორი ეთერ ბენიძე**  🕿 - სამსახურის: (0431)277766; მობილური: 593596224; 577668661.  **E-mail**: ელექტრონული ფოსტა: [Eteri@benidze.net](mailto:Eteri@benidze.net) | |
| **პროგრამისხანგრძლივობა/მოცულობა (სემესტრი, კრედიტებისრაოდენობა)** | | **2 აკადემიური წელი (4 სემესტრი) \_ 120 ECTS კრედიტი (3000 სთ.)** | |
| **სწავლებისენა** | | | ქართული |
| **პროგრამისშემუშავებისა და განახლების თარიღები;** | | | პროგრამა შემუშავდა 2011-2012 წელს  აკრედიტაცია გაიარა 2012 წლის 19.04. გადაწყვეტილება №121 |
| **პროგრამაზე დაშვების წინაპირობები (მოთხოვნები)** | | | |
| პროგრამის–“ლანდშაფტური არქიტექტურა“ – მაგისტრანტი შეიძლება გახდეს საბაღო–საპარკო მეურნეობის, აგრონომიის, ეკოლოგიის, არქიტექტურის, მშენებლის, მხატვრის და სხვა მონათესავე სპეციალობების ბაკალავრის აკადემიური ხარისხის მქონე პირი, რომელიც გადის წინასწარ რეგისტრაციას ერთიანი ეროვნული გამოცდების ცენტრში და აბარებს სამაგისტრო გამოცდას (ზოგადი უნარები).  სამაგისტრო პროგრამაზე მისაღები გამოცდის ჩატარების წესები განსაზღვრულია აკაკი წერეთლის სახელმწიფო უნივერსიტეტის მიერ: კერძოდ, სტუდენტი აბარებს გამოცდას სპეციალობაში. | | | |
| **პროგრამის მიზნები** | | | |
| პროგრამისმიზანია ლანდშაფტური არქიტექტურის მაგისტრის აკადემიური ხარისხის მქონე სპეციალისტის მომზადება, რომელიც ღრმა თეორიული ცოდნის საფუძველზე დაუფლებული იქნება: საქართველოს ტყეების და დასახლებული ტერიტორიების მცენარეული საფარის კვლევის მეცნიერულ საფუძვლებს, ლანდშაფტების დაგეგმარებისა და პროექტირების, ბაღ-პარკების მშენებლობის და ექსპლუატაციის თანამედროვე მეთოდებს. გარდა ამისა, შეძლებს საქართველოს რეკრეაციული რესურსების კვლევას, ტურისტულ-რეკრეაციულ ინდუსტრიაში მათი როლის და პოტენციალის შეფასებას, ბუნებრივი და კულტურული ლანდშაფტების დაცვის, განახლების და კეთილმოწყობის ღონისძიებების შემუშავებას.  სპეციალობა ქვეყნისათვის მეტად მნიშვნელოვანია რადგანაც თანამედროვე ურბანიზაციისა და გლობალიზაციის პირობებში აქტუალურია ადამიანისათვის ეკოლოგიურად სუფთა და კომფორტული სასიცოცხლო პირობების შექმნა, რაშიც განსაკუთრებული მნიშვნელობა ლანდშაფტების სწორ ორგანიზაციას და გამწვანება-კეთილმოწყობის საკითხებს ენიჭება.  საქართველო უნიკალურია თავისი ბუნებრივ-კლიმატური პირობებით, ფლორისა და ფაუნის მრავალფეროვნებით, რაც განაპირობებს მისი რეკრეაციული რესურსების სიმდიდრეს. ქვეყანაში თავმოყრილია გეოგრაფიული ლანდშაფტების მრავალფეროვნება დაწყებული ტენიანი სუბტროპიკებიდან, დამთავრებული მარადიული თოვლისა და ყინულის ზონით. მახასიათებლები, რომლებიც განაპირობებენ საქართველოს ისტორიულ-ეთნოგრაფიული და კულტურული ფენომენის ხასიათს, აწმყოსა და მომავალი განვითარების პერსპექტივებს სუბტროპიკული ზონის კულტურული ლანდშაფტები და მთიანი რელიეფია. აღსანიშნავია, რომ ქვეყნის სუბტროპიკული კლიმატი განაპირობებს დეკორაციულ მცენარეთა ასორტიმენტში ეგზოტური მცენარეების სიმრავლეს. აგრეთვე, მათი ახალი სახეობებისა და ფორმების შემოტანის და დანერგვის შესაძლებლობას. რეგიონების განსხვავებულ პირობებში მცენარეების სრულფასოვნად გამოყენებისათვის აუცილებელია მათი აკლიმატიზაციისა და აგროტექნიკის საკითხების სათანადო დამუშავება. ამისათვის აუცილებელია მაღალკვალიფიციური კადრები, რომლებიც დარგში მსოფლიო გამოცდილებისა და შეძენილი ცოდნის საფუძველზე შეძლებენ არსებული პრობლემური საკითხების დასმას და კვლევის შედეგების პრაქტიკაში დანერგვას. | | | |
| **სწავლისშედეგები ( ზოგადიდადარგობრივიკომპეტენციები)** | | | |
| **ცოდნა და გაცნობიერება** | ზოგადი კომპეტენციები - აქვს ფართო ცოდნა ლანდშაფტური არქიტექტურისსფეროში, კრიტიკულად იაზრებს მის თეორიებსა და პრინციპებს, აცნობიერებს კომპლექსურ საკითხებს.  დარგობრივი კომპეტენციები - კურსდამთავრებულებმა იციან:   * საქართველის ბაღ–პარკებში, ტყეებში გავრცელებული მერქნიანი მცენარეების ძირითადი ასორტიმენტი, მწვანე მშენებლობაში გამოსაყენებელი სასოფლო–სამეურნეო კულტურები, მათი ბიო–მორფოლოგია, სისტემატიკა, დეკორაციული ნიშან–თვისებები, სარგავი მასალის მიღების წესები, აგროტექნიკა, ბაღ–პარკების გაფორმების პროცესში გამოყენების ფორმები; მცენარეების არსებული მდგომარეობის მეცნიერული კვლევის და შეფასების მეთოდები. * დეკორაციული ბალახოვანი მცენარეების ძირითადი ოჯახები, გვარები, სახეობები და ჯიშები, მათი ბიო–მორფოლოგია და აგროტექნიკა, ბაღ–პარკების და ინტერიერების გაფორმების პროცესში გამოყენების ფორმები; * ქალაქთმშენებლობის ძირითადი წესები, ნორმები და მიდგომები, შეუძლიათ მიღებული ცოდნის გამოყენება ღია სივრცეების ლანდშაფტურ–არქიტექტურული გადაწყვეტის პროცესში. * ლანდშაფტის დაგეგმარებისა და პროექტირების არსი, ლანდშაფტური ხელოვნების ისტორია, სხვადასხვა დანიშნულებისა და სტილის ობიექტების გამწვანების პროექტების შექმნის და რეალური განხორციელების წესები და მეთოდები, შეუძლიათ ამ ცოდნის გამოყენება თანამედროვე მოთხოვნების შესაბამისად ტერიტორიების გამწვანება–კეთილმოწყობის პროცესში. * საქართველოს ტყეები და დაცული ტერიტორიები, მათი მდგომარეობის შეფასების მეთოდები, გაცნობიერებული აქვთ გარემოს დაცვისა და ბუნებრივი რესურსების რაციონალური გამოყენების მნიშვნელობა გლობალური ეკოლოგიური პრობლემების გადაჭრის საქმეში. * მწვანე მშენებლობის ობიექტების შექმნისა და მართვის თეორიული საფუძვლები. | | |
| **ცოდნის პრაქტიკაში გამოყენების უნარი** | *ზოგადი კომპეტენციები* - შეუძლია ლანდშაფტური არქიტექტურის სფეროსათვის დამახასიათებელი და ასევე ზოგიერთი გამორჩეული მეთოდის გამოყენება პრობლემების გადასაჭრელად, კვლევითი ან პრაქტიკული ხასიათის პროექტის განხორციელება წინასწარ განსაზღვრული მითითებების შესაბამისად.  *დარგობრივი კომპეტენციები* - კურსდამთავრებულებს შეეძლებათ:   * ტერიტორიების წინასაპროექტო კვლევა და არსებული მდგომარეობის პროექტის შესრულება \_ ჰორიზონტალური და ვერტიკალური გეგმარების, მიწისქვეშა კომუნიკაციების განლაგების გეგმის შედგენა; არსებული მიწების და ჰიდროგეოლოგიური მდგომარეობის კვლევა; არსებული მერქნიანი და ბალახოვანი მცენარეების ინვენტარიზაციის ჩატარება, მათი სისტემატიკური შემადგენლობის დადგენა, მდგომარეობის შეფასება და გეგმაზე მდებარეობის მითითება. * სხვადასხვა ფუნქციონალური დანიშნულებისა და სირთულის ტერიტორიების გამწვანების და რეკონსტრუქციის პროექტების შექმნა გრაფიკულად და თანამედროვე კომპიუტერული პროგრამების გამოყენებით \_ საპროექტო მოცემულობის შესაბამისად, სხვადასხვა სტილში ტერიტორიის დაგეგმარება; გამწვანებისათვის მცენარეთა ასორტიმენტის შერჩევა ნიადაგობრივ–კლიმატური პირობების და საპროექტო მოთხოვნების გათვალისწინებით; მცენარეების მეშვეობით რიგობრივი ნარგაობების, ჯგუფების, სოლიტერების, კომპოზიციების დაგეგმვა მარადმწვანეობის, წლის განმავლობაში ფერთა ცვალებადობის, აგრეთვე, სანიტარულ–ჰიგიენური მოთხოვნების გათვალისწინებით; ტერიტორიების დარგვითი და დაკვალვითი ნახაზების შესრულება; ვერტიკალური გეგმარების ნახაზის შესრულება, დასამატებელი და გასატანი მიწის მოცულობის მითითებით; პროექტის სახარჯთაღრიცხვო ღირებულების გაანგარიშება. * პროექტების რეალური განხორციელება \_ ტერიტორიის წინასაპროექტო მომზადება; დაკვალვითი და დარგვითი ნახაზების მეშვეობით ტერიტორიების დაგეგმარება და მათზე მცენარეების დასარგავი ადგილების მონიშვნა; მოთხოვნების შესაბამისად მერქნიანი ხე და ბუჩქოვანი მცენარეების დარგვა და გადარგვა; ყვავილნარების მოწყობა. * მცენარეების სარგავი მასალის მიღება; გამწვანების ობიექტების ექსპლუატაცია \_ მცენარეების მიმდინარე მოვლა და განახლება; ახალი, ეგზოტური მცენარეების აკლიმატიზაციის საკითხების კვლევა. * გარემოს დაბინძურების ხარისხის და მისი გამომწვევი მიზეზების დადგენა, აღმოფხვრის გზების დასახვა. | | |
| **დასკვნის უნარი** | * *ზოგადი კომპეტენციები* - შეუძლია ლანდშაფტური არქიტექტურის სფეროსათვის დამახასიათებელი მონაცემების შეგროვება და განმარტება, ასევე განყენებული მონაცემების ან სიტუაციების ანალიზი სტანდარტული და ზოგიერთი გამორჩეული მეთოდის გამოყენებით, დასაბუთებული დასკვნის ჩამოყალიბება.   *დარგობრივი კომპეტენციები*   * გარემოს და მცენარეული საფარის კვლევის საფუძველზე შეუძლია არსებული მდგომარეობის დაფიქსირება, ანალიზი, შემდგომი ცვლილებების პროგნოზირება, აუცილებლობის შემთხვევაში პრევენციული, მოვლითი და სარეკონსტრუქციო ღონისძიებების დასახვა. * გამწვანების პროექტების შესრულების პროცესში შეუძლია მათი მხატვრულ–ესტეტიკური ღირებულების შეფასება, ანალიზი, ახალი გეგმების დასახვა ობიექტების ფუნქციონალური დანიშნულების და სტილისტური გადაწყვეტის შესაბამისად. * დავალების შესაბამისად, დეკორაციული მცენარეების მრავალფეროვნებიდან არჩევს ისეთ ასორტიმენტს, რომელიც შეესაბამება აღნიშნული ობიექტის ნიადაგურ, კლიმატურ, ეკოლოგიურ პირობებს და განაპირობებს პროექტის მხატვრული ჩანაფიქრის განხორციელების, სასურველი სანიტარულ–ჰიგიენური პირობების ჩამოყალიბების შესაძლებლობას. * გამწვანების მოთხოვნების შესაბამისად შეუძლია სარგავი მასალის ასორტიმენტისა და რაოდენობის განსაზღვრა, მათი გამოყვანის თანამედროვე აგროტექნიკური ღონისძიებების დასახვა. | | |
| **კომუნიკაციის უნარი** | *ზოგადი კომპეტენციები* - შეუძლია: ლანდშაფტური არქიტექტურის სფეროსათვის იდეების, არსებული პრობლემებისა და გადაჭრის გზების შესახებ დეტალური წერილობითი ანგარიშის მომზადება და ინფორმაციის სპეციალისტებისა და არასპეციალისტებისათვის ზეპირად გადაცემა ქართულ და უცხოურ ენაზე; თანამედროვე საინფორმაციო და საკომუნიკაციო ტექნოლოგიების შემოქმედებითად გამოყენება.  *დარგობრივი კომპეტენციები*   * მშობლიურ და უცხო ენაზე შეუძლია ლანდშაფტური არქიტექტურის სფეროში როგორც აკადემიურ, ისე პროფესიულ საზოგადოებაში დამაჯერებელი, დამოუკიდებელი და კომპეტენტური კომუნიკაცია; საუბრობს დამოუკიდებლად, გამართულად; თავისუფლად იყენებს ენას სოციალურ, აკადემიურ და პროფესიულ თემებზე სასაუბროდ; შეუძლია აზრთა გაზიარება ვრცელი, კომპლექსური ტექსტების ჩათვლით, იმის მიუხედავად, ეხება ის მის პროფესიას, თუ სხვა თემას; შეუძლია მკაფიოდ სტრუქტურირებული ტექსტის დაწერა კომპლექსურ თემებზე თხზულების, წერილის ან ანგარიშის ფორმატში; მთავარი საკითხების გამოყოფა და შესაბამისი სტილის შერჩევა. * ცოდნისა და გამოცდილების საფუძველზე ახდენს პრობლემების აღრიცხვას და ფორმულირებას, რომელთა გადაწყვეტა შეუძლია ჯგუფის წევრთა შესაძლებლობების ადექვატური გამოყენებით; აგვარებს კონფლიქტურ სიტუაციებს და მაქსიმალურად იყენებს სასწავლო რესურსების არსებულ სპექტრს; * შეუძლია სამუშაო ჯგუფში როგორც წევრის, ასევე ლიდერის როლში მუშაობა; აქვს უნარი კრიტიკის კორექტულად გამოთქმისა და მიღების. | | |
| **სწავლის უნარი** | *ზოგადი კომპეტენციები -* შეუძლია საკუთარი სწავლის პროცესის თანმიმდევრულად და მრავალმხრივად შეფასება, შემდგომი სწავლის საჭიროებების დადგენა.  *დარგობრივი კომპეტენციები*   * შეუძლია დამოუკიდებლად, ლიტერატურის გამოყენებით ცოდნის ამაღლება, საკუთარი ცოდნის შეფასება და შემდგომი სწავლის საჭიროების განსაზღვრა; დამოუკიდებლად მუშაობს სამეცნიერო დარგობრივ ლიტერატურასთან, რეგულარულად ახდენს ცოდნი სგანახლებას ტრენინგებით და დარგობრივი ლიტერატურის კითხვით; შეუძლია კვლევითი სამუშაოს შესრულება წინასწარ შეთანხმებული რეკომენდაციების მიხედვით, ხელმძღვანელის მეთვალყურეობის ქვეშ; აქვს პასუხისმგებლობის უნარი შესრულებულ სამუშაოზე. * უახლესი მეთოდებისა და მიდგომების გამოყენებით გეგმავს და აწარმოებს სამეცნიერო-კვლევით საქმიანობას; სწავლობს, მუშაობს დამოუკიდებლად და თვითკრიტიკულად; შეუძლია სხვების სწავლება, იჩენს ინიციატივას და აქვს მაღალი პასუხისმგებლობის გრძნობა პროფესიული გამოცდილების პრაქტიკაში დასანერგად. | | |
| **ღირებულებები** | *ზოგადი კომპეტენციები* -მონაწილეობს ღირებულებების ფორმირების პროცესში და ისწრაფვის მათ დასამკვიდრებლად.  *დარგობრივი კომპეტენციები*   * ტყის და მწვანე საფარის დაცვის, განახლების მნიშვნელობის გააზრება და მაღალმოქალაქეობრივი თვითშეგნებით იმ ღირებულებევბის დამკვიდრებისკენ სწრაფვა, რომელიც უზრუნველყოფს საქართველოს ბუნებრივ–კლიმატური პირობების შენარჩუნებას, გარემოს ეკოლოგიური მდგომარეობის გაუმჯობესებას, ტურისტული და საკურორტო ინდუსტრიის განვითარებას, ტყის რესურსების გონივრულ გამოყენებას, მსოფლიო ბიომრავალფეროვნების შენარჩუნებას. * დედამიწაზე მიმდინარე გლობალური ეკოლოგიური პრობლემების, მასში ადამიანის ფაქტორის, ბუნების დაცვის და ამ საქმეში საკუთარი წვლილის შეტანის აუცილებლობის გააზრება. | | |
| **სწავლებისმეთოდები** | | | |
| სწავლის შედეგების მიღწევისათვის გამოიყენება სწავლისა და სწავლების ისეთი მეთოდები როგორიცაა:  ლექცია, პრაქტიკული მუშაობა, ჯგუფში მუშაობა. მეცადინეობები ჩატარდება თვალსაჩინო მასალების (მათ შორის ელექტრონულ ფორმატში) გამოყენებით, გარდა ამისა, გამოყენებულ იქნება სწავლების ისეთი მეთოდები როგორიცაა: დისკუსია, კითხვა–პასუხი, შესრულებული ნაშრომის, ან პროექტის პრეზენტაცია, შემდგომი განხილვა და დებატები | | | |
| **პროგრამის სტრუქტურა** | | | |
| მეცადინეობა შეიძლება ჩატარდეს როგორც აკადემიურ ჯგუფში, ისე უნივერსიტეტში დადგენილი ნორმების მიხედვით:  პროგრამის ხანგრძლივობაა 2 აკადემიური წელი (4 სემესტრი) – 120ECTS კრედიტი. ერთი სემესტრის ხანგრძლივობა შეადგენს 15 სალექციოს და 4 სასესიო კვირას.  უნივერსიტეტში დისციპლინები სტანდარტიზირებულია 5 კრედიტზე ან 5-ის ჯერადზე. 1 კრედიტი = 25 ასტრონომიულ საათს. 5 კრედიტიან საგანში კვირაში ტარდება 3 სააუდიტორიო მეცადინეობა, ე.ი. 45 საკონტაქტო საათი გათვლილია ლექცია, პრაქტიკულ მეცადინეობაზე. დანარჩენი საათები ნაწილდება საგნის პედაგოგების მიერ  **საკონტაქტო საათები:**  ლექცია/პრაქტიკული მეცადინეობა /ლაბორატორიული მეცადინეობა  **დამოუკიდებელი მუშაობა:**  მასალის შერჩევა და შეგროვება;  მასალის წაკითხვა და შესწავლა;  ზეპირი და წერითი გამოცდისათვის (ტესტირებისათვის) მომზადება;  საშინაო დავალების/ნაშრომის შესრულება;  ნახატების და ნახაზების შესრულება;  სასწავლო ექსკურსია;  კონსულტაცია;  შუალედური და დასკვნითი გამოცდა;  **სასწავლო გეგმა იხ.დანართის სახით!**  **იხ დანართი 1.** | | | |
| **სტუდენტის ცოდნის შეფასების სისტემა და კრიტერიუმები/** | | | |
| სტუდენტთა მიღწევების შეფასება ხდება საქართველოს განათლებისა და მეცნიერების მინისტრის 2007 წლის 5 იანვრის №3 და 2016 წლის 18 აგვისტოს №102/ნ ბრძანებებით განსაზღვრული პუნქტების გათვალისწინებით. აკაკი წერეთლს სახელმწიფო უნივერსიტეტში არსებული სტუდენტთა შეფასების სისტემა შეიცვალა (დადგენილება №45 (16/17) 30 ივნისი, 2017 წელი),  საგანმანათლებლო პროგრამის კომპონენტის შეფასების საერთო ქულიდან (100 ქულა) შუალედური შეფასების ხვედრითი წილი შეადგენს ჯამურად 60 ქულას (მოიცავს: სტუდენტის აქტივობა სასწავლო სემესტრის განმავლობაში – 30 ქულა და შუალედური გამოცდა – 30 ქულა), ხოლო 40 ქულა ეძლევა დასკვნით გამოცდას.  **ამრიგად, სტუდენტი ფასდება შემდეგი სახით:**  **სტუდენტის აქტივობა სასწავლო სემესტრის განმავლობაში** *(მოიცავს შეფასების სხვადასხვა კომპონენტებს)* -**30 ქულა;**  **შუალედური გამოცდა - 30 ქულა;**  **დასკვნითი გამოცდა - 40 ქულა.**  დასკვნით გამოცდაზე გასვლის უფლება ეძლევა სტუდენტს, რომელის შუალედური შეფასებების კომპონენტებში მინიმალური კომპეტენციის ზღვარი ჯამურად შეადგენს **არანაკლებ 18 ქულას.**  **შეფასების სისტემა უშვებს:**  ა) **ხუთი სახის დადებით შეფასებას:**  ა.ა) **(A) ფრიადი** – შეფასების 91-100 ქულა;  ა.ბ) (**B) ძალიან კარგი** – მაქსიმალური შეფასების 81-90 ქულა;  ა.გ) (**C) კარგი –** მაქსიმალური შეფასების 71-80 ქულა;  ა.დ) **(D) დამაკმაყოფილებელი** – მაქსიმალური შეფასების 61-70 ქულა;  **ა.ე) (E) საკმარისი** – მაქსიმალური შეფასების 51-60 ქულა.  **ბ) ორი სახის უარყოფით შეფასებას:**  **ბ.ა) (FX) ვერ ჩააბარა** – მაქსიმალური შეფასების 41-50 ქულა, რაც ნიშნავს, რომ სტუდენტს ჩასაბარებლად მეტი მუშაობა სჭირდება და ეძლევა დამოუკიდებელი მუშაობით დამატებით გამოცდაზე ერთხელ გასვლის უფლება;  **ბ.ბ) (F) ჩაიჭრა** – მაქსიმალური შეფასების 40 ქულა და ნაკლები, რაც ნიშნავს, რომ სტუდენტის მიერ ჩატარებული სამუშაო არ არის საკმარისი და მას საგანი ახლიდან აქვს შესასწავლი.  საგანმანათლებლო პროგრამის სასწავლო კომპონენტში, FX-ის მიღების შემთხვევაში დამატებითი გამოცდა დაინიშნება დასკვნითი გამოცდის **შედეგების გამოცხადებიდან არანაკლებ 5 დღეში**   * დასკვნით გამოცდაზე სტუდენტის მიერ მიღებული **შეფასების მინიმალური ზღვარი განისაზღვრება 15 ქულით.** * სტუდენტის მიერ დამატებით გამოცდაზე მიღებულ შეფასებას არ ემატება დასკვნით შეფასებაში მიღებული ქულათა რაოდენობა. * დამატებით გამოცდაზე მიღებული შეფასება არის დასკვნითი შეფასება და აისახება საგანმანათლებლო პროგრამის სასწავლო კომპონენტის საბოლოო შეფასებაში. * დამატებით გამოცდაზე მიღებული შეფასების გათვალისწინებით საგანმანათლებლო კომპონენტის საბოლოო შეფასებაში 0-50 ქულის მიღების შემთხვევაში, სტუდენტს უფორმდება შეფასება F-0 ქულა.   ***შენიშვნა:*** შუალედური და დასკვნითი (დამატებითი) გამოცდები ჩატარდება ფორმალიზებული წესით.  ცალკეულ კურსებში შეფასების კრიტერიუმები განსაზღვრულია შესაბამისი კურსის სილაბუსით. | | | |
| **დასაქმების სფეროები** | | | |
| აღნიშნული სპეციალობის მაგისტრის დასაქმება შესაძლებელია: ქალაქებისა და სხვა დასახლებული ტერიტორიების კეთილმოწყობის სამსახურებში, რომელთა კომპეტენციაშიც შედის არსებული გამწვანების ობიექტების მოვლა, რეკონსტრუქცია და ახლის გაშენება; ბოტანიკურ ბაღებში; სპეციალურ სასწავლო დაწესებულებებსა და უმაღლეს სკოლებში; სოფლის მეურნეობის სამინისტროში; საერთაშორისო ორგანიზაციებში; აღნიშნული პროფილის კერძო საწარმოებში. | | | |
| **სწავლისათვის აუცილებელი დამხმარე პირობები/რესურსები** | | | |
| მაგისტრის მომზადების საგანმანათლებლო პროგრამის განხორციელება უზრუნველყოფილია მაღალკვალიფიციური პედაგოგიური კადრებით, სასწავლო დისციპლინებს უძღვებიან შესაბამისი პროფილის აკადემიური ხარისხის მქონე 17 პერსონალი: 3 სრული პროფესორი, 12 ასოცირებული პროფესორი, 1 ასისტენტ–პროფესორი, რომელთაც აქვთ პროფესიული საქმიანობის გამოცდილება და პედაგოგიური საქმიანობის პარალელურად ეწევიან სამეცნიერო–კვლევით, პრაქტიკულ და მეთოდურ მუშაობას. ასევე 1უცხო ენების მოწვეული მასწავლებელი.  სასწავლო პროცესისათვის გამოიყენება უნივერსიტეტის ბიბლიოთეკა, აგრარული ფაკულტეტის კომპიუტერული ბაზა, კომპიუტერული სწავლების კლასი აღჭურვილი ლანდშაფტური არქიტექტურის სწავლებისა და პროექტირების უახლესი პროგრამით, კომპიუტერული ტექნიკითა და სასწავლო პროგრამებით აღჭურვილი უცხო ენების შემსწავლელი კლასი, სპეციალობის კაბინეტები (დეკორაციული დენდროლოგიის, ლანდშაფტური არქიტექტურის, მეყვავილეობის). ინტერნეტში ჩართული და ტრადიციული პროგრამების პაკეტით აღჭურვილი კომპიუტერული კლასები სტუდენტებს მისცემენ საჭირო ინფორმაციის მოპოვებისა და ელექტრონული ბიბლიოთეკით სარგებლობის შესაძლებლობას. პრაქტიკული მეცადინეობების ნაწილი ჩატარდება ქალაქის ბაღ–პარკებში და ბოტანიკურ ბაღში, სადაც სტუდენტები შეისწავლიან დეკორაციულ მცენარეებს და ბაღ–პარკების პროექტირების პრაქტიკულ საკითხებს.   |  |  |  |  |  | | --- | --- | --- | --- | --- | | **№** | **ადამიანური რესურსი** | **აკადემიური ხარისხი** | **დაკავებული თანამდებობა** | **სასწავლო გეგმით გათვალისწინებული განსახორციელებელი კურსები** | | **1** | კილაძე რამაზი | სოფლის მეურნეობის აკადემიური დოქტორი | ასოცირებული პროფესორი | კვლევითი მუშაობის მეთოდები ლანდშაფტურ არქიტექტურაში;  ქალაქის ტერიტორიების საინჟინრო კეთილმოწყობა;  ბაღ–პარკების მშენებლობა და ექსპლუატაცია;  საქართველოს დაცული ტერიტორიები და ბაღ–პარკები. | | **2** | ბენიძე ეთერი | სოფლის მეურნეობის აკადემიური დოქტორი | ასოცირებული პროფესორი | არქიტექტურული გრაფიკა;  კვლევითი მუშაობის მეთოდები ლანდშაფტურ არქიტექტურაში; ლანდშაფტური არქიტექტურა; მეყვავილეობა და ინტერიერების დიზაინი. | | **3** | ლორთქიფანიძე როზა | სოფლის მეურნეობის მეცნიერებათა დოქტორი | პროფესორი | ზონალური ნიადაგთმცოდნეობა | | **4** | კუცია მარინა | სოფლის მეურნეობის აკადემიური დოქტორი | ასოცირებული პროფესორი | ლანდშაფტურ–ეკოლოგიური მონიტორინგი  საქართველოს დაცული ტერიეორიები და ბაღ-პარკები; | | **5** | გუბელაძე ეკატერინე | სოფლის მეურნეობის აკადემიური დოქტორი | ასოცირებული პროფესორი | დეკორაციული დენდროლოგია 1;  დეკორაციული დენდროლოგია 2;  პროფესიული პრაქტიკა ლანდშაფტურ არქიტექტურაში. | | **6** | თაბაგარი მარიეტა | სოფლის მეურნეობის აკადემიური დოქტორი | ასოცირებული პროფესორი | სასოფლო–სამეურნეო კულტურები მწვანე მშენებლობაში | | **7** | კოპალიანი ლია | სოფლის მეურნეობის აკადემიური დოქტორი | ასოცირებული პროფესორი | მეტყევეობა | | **8** | შალამბერიძე მანანა | ტექნიკურ მეცნიერებათა აკადემიური დოქტორი | ასოცირებული პროფესორი | მწვანე მშენებლობის მენეჯმენტი | | **9** | ბანძელაძე მანანა | ფილოსოფიის აკადემიუი დოქტორი | ასოცირებული პროფესორი | ფილოსოფია | | **10** | დვალი ნატო | პედაგოგიკის მეცნიერებათა აკადემიური დოქტორი | ასოცირებული პროფესორი | პედაგოგიკა | | **11** | ოჩხიკიძე იზა | სოფლის მეურნეობის აკადემიური დოქტორი | ასოცირებული პროფესორი | არქიტექტურული გრაფიკა;  ლანდშაფტური არქიტექტურა;  ქალაქის ტერიტორიის საინჟინრო კეთილმოწყობა;  ბაღ–პარკების მშენებლობა და ექსპლუატაცია. | | **12** | ავალიშვილი ნინო | სოფლის მეურნეობის აკადემიური დოქტორი | ასოცირებული პროფესორი | ზონალური ნიადაგთმცოდნეობა | | **13** | კელენჯერიძე ნინო | სოფლის მეურნეობის აკადემიური დოქტორი | ასოცირებული პროფესორი | ზონალური ნიადაგთმცოდნეობა | | **14** | ქუთელია ქეთევანი | სოფლის მეურნეობის აკადემიური დოქტორი | ასისტენტ პროფესორი | ლანდშაფტურ-ეკოლოგიური მონიტორინგი;  მეყვავილეობა და ინტერიერების დიზაინი;  საქართველოს დაცული ტერიტორიები და ბაღ–პარკები. | | **15** | ქორიძე ელისო | ფილოლოგიის აკადემიური დოქტორი | სრული პროფესორი | დარგობრივი გერმანული | | **16** | ალავიძე მაია | ფილოლოგიის აკადემიური დოქტორი | ასოცირებული პეოფესორი | დარგობრივი ინგლისური | | **17** | გაჩეჩილაძე ე. | ფილოლოგიის აკადემიური დოქტორი | ასოცირებულიროფესორი | დარგობრივი ფრანგული | | **18** | დაშნიანი ინგა | ფილოლოგიის აკადემიური დოქტორი | მასწავლებელი | დარგობრივი რუსული | | | | |
|  | | | |

**დანართი 1**

**სასწავლო გეგმა 2017 წ.**

**პროგრამის დასახელება: სამაგისტრო პროგრამა „ლანდშაფტური არქიტექტურა“**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **№** | **კურსის დასახელება** | **ს/კ** | **კრ** | **დატვირთვის მოცულობა, სთ-ში** | | | | **ლ/პ/ლ/ჯგ** | **სემესტრი** | | | | **დაშვების წინაპირობა** |
| **სულ** | **საკონტაქტო** | | **დამ** | **I** | **II** | **III** | **IV** |
| **აუდიტორული** | **შუალედ.დასკვნითი გამოცდები** |
| **1** | **2** | **3** | **4** | **5** | **6** | **7** | **8** | **9** | **10** | **11** | **12** | **13** | **18** |
| 1 | პედაგოგიკა | PPM0480 | 5 | 125 | 45 | 3 | 77 | 2.1.0.0. |  | 5 |  |  |  |
| 2 | ფილოსოფია | SFM0150 | 5 | 125 | 45 | 3 | 77 | 2.1.0.0. | 5 |  |  |  |  |
| 3 | ზონალური ნიადაგთმცოდნეობა | ASB0260 | 5 | 125 | 45 | 3 | 77 | 1.2.0.0. | 5 |  |  |  |  |
| 4 | არქიტექტურული გრაფიკა | ALM0301 | 5 | 125 | 45 | 3 | 77 | 0.3.0.0 | 5 |  |  |  |  |
| 5 | კვლევითი მუშაობის მეთოდები ლანდშაფტურ არქიტექტურაში | ALM0130 | 5 | 125 | 45 | 3 | 77 | 1.2.0.0. | 5 |  |  |  |  |
| 6 | დეკორაციული დენდროლოგია 1 | ALM0280 | 5 | 125 | 45 | 3 | 77 | 1.2.0.0. | 5 |  |  |  |  |
| 7 | დეკორაციული დენდროლოგია 2 | ALM0290 | 5 | 125 | 45 | 3 | 77 | 1.2.0.0. |  | 5 |  |  | 6 |
| 8 | ლანდშაფტური არქიტექტურა | ALM0110 | 10 | 250 | 75 | 3 | 172 | 2.3.0.0. |  | 10 |  |  | 2, 3, 4, 5, 6 |
| 9 | პროფესიული პრაქტიკა ლანდშაფტურ არქიტექტურაში | ALM0260 | 5 | 125 | 45 | 3 | 77 | 0.3.0.0. |  | 5 |  |  | 3, 5, 6 |
| 10 | ქალაქის ტერიტორიის საინჟინრო კეთილმოწყობა | ALM0320 | 5 | 125 | 45 | 3 | 77 | 1.2.0.0. |  |  | 5 |  | 8 |
| 11 | ლანდშაფტურ–ეკოლოგიური მონიტორინგი | ALM0270 | 5 | 125 | 45 | 3 | 77 | 1.2.0.0. |  |  | 5 |  | 3, 6, 7, |
| 12 | მეტყევეობა | ALM0161 | 5 | 125 | 45 | 3 | 77 | 1.2.0.0. |  |  | 5 |  | 3, 6, 7. |
| 13 | ბაღ–პარკების მშენებლობა და ექსპლუატაცია | ALM0130 | 10 | 250 | 75 | 3 | 172 | 2.3.0.0. |  |  | 10 |  | 3, 6, 7, 8 |
| 14 | მწვანე მშენებლობის მენეჯმენტი | SEM0931 | 5 | 125 | 45 | 3 | 77 | 2.1.0.0. |  |  | 5 |  | 8 |
| 15 | სამაგისტრო ნაშრომი | ALM0180 | 30 | 750 | 40 | 3 | 707 | 0.40.0.0 |  |  |  | 30 | 9 |
| 16 | დარგობრივი ინგლისური ენა | HEM0701 | 5 | 125 | 45 | 3 | 77 | 0.3.0.0 | 5 |  |  |  |  |
| 17 | დარგობრივი გერმანული ენა | HSM0921 |  |  |  |  |
| 18 | დარგობრივი ფრანგული ენა |  |  |  |  |  |
| 19 | დარგობრივი რუსული ენა |  |  |  |  |  |
|  | **სპეციალობის არჩევითი დისციპლინები** | | | | | | | | | | | | |
| 20 | სასოფლო სამეურნეო კულტურები მწვანე მშენებლობაში | ALM0311 | 5 | 125 | 45 | 3 | 77 | 1.2.0.0 |  | 5 |  |  |  |
| 21 | საქართველოს დაცული ტერიტორიები და ბაღ–პარკები | ALM0140 |  |  |  |  |
| 22 | მეყვავილეობა და ინტერიერების დიზაინი | ALM0100 |  |  |  |  |
| **სულ** | |  | **120** | **3000** | **820** | **51** | **2129** | **17.34.0.0.** | **30** | **30** | **30** | **30** |  |

**დანართი 2**

|  |  |  |  |  |  |  |  |
| --- | --- | --- | --- | --- | --- | --- | --- |
| **№** | **კურსის დასახელება** | **კომპეტენციები** | | | | | |
| **ცოდნა და გაცნობიერება** | **ცოდნის პრაქტიკაში გამოყენების უნარი** | **დასკვნის გაკეთების უნარი** | **კომუნიკაციის უნარი** | **სწავლის უნარი** | **ღირებულებები** |
|  | | | | | | | |
| 1 | პედაგოგიკა | **X** | **X** | **X** | **X** | **X** | **X** |
| 2 | ფილოსოფია | **X** | **X** | **X** | **X** |  |  |
| 3 | ზონალური ნიადაგთმცოდნეობა | **X** | **X** | **X** | **X** |  | **X** |
| 4 | არქიტექტურული გრაფიკა | **X** | **X** | **X** |  |  |  |
| 5 | კვლევითი მუშაობის მეთოდები ლანდშაფტურ არქიტექტურაში | **X** | **X** | **X** | **X** | **X** |  |
| 6 | დეკორაციული დენდროლოგია 1 | **X** | **X** | **X** | **X** |  | **X** |
| 7 | დეკორაციული დენდროლოგია 2 | **X** | **X** | **X** | **X** |  | **X** |
| 8 | ლანდშაფტური არქიტექტურა | **X** | **X** | **X** | **X** | **X** | **X** |
| 9 | პროფესიული პრაქტიკა | **X** | **X** | **X** | **X** | **X** |  |
| 10 | ქალაქის ტერიტორიის საინჟინრო კეთილმოწყობა | **X** | **X** | **X** | **X** |  |  |
| 11 | ლანდშაფტურ–ეკოლოგიური მონიტორინგი | **X** |  | **X** | **X** | **X** |  |
| 12 | მეტყევეობა | **X** | **X** | **X** | **X** |  | **X** |
| 13 | ბაღ–პარკების მშენებლობა და ექსპლუატაცია | **X** | **X** | **X** | **X** | **X** | **X** |
| 14 | მწვანე მშენებლობის მენეჯმენტი | **X** | **X** | **X** |  |  |  |
| 15 | სამაგისტრო ნაშრომი | **X** | **X** | **X** | **X** | **X** | **X** |
| 16 | დარგობრივი ინგლისური ენა | **X** | **X** |  | **X** | **X** |  |
| 17 | დარგობრივი გერმანული ენა | **X** | **X** | **X** | **X** | **X** | **X** |
| 18 | დარგობრივი ფრანგული ენა ენა | **X** | **X** | **X** | **X** | **X** | **X** |
| 19 | დარგობრივი რუსული ენა | **X** | **X** | **X** | **X** | **X** | **X** |
| 20 | სასოფლო–სამეურნეო კულტურები მწვანე მშენებლობაში | **X** | **X** | **X** | **X** |  |  |
| 21 | საქართველოს დაცული ტერიტორიები და ბაღ–პარკები | **X** |  | **X** | **X** |  | **X** |
| 22 | მეყვავილეობა და ინტერიერების დიზაინი | **X** | **X** | **X** | **X** |  |  |